Diari Oficial de la Generalitat Valenciana


Sumari del DOGV 3611, del 25-10-1999 (1999/9028)

ORDRE de 7 d'octubre de 1999, de la Conselleria d'Agricultura, Pesca i Alimentació, per la qual se suspén la convocatòria de 1999 per a ajudes a la reforestació de terres agràries.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3611

Data del DOGV
:   25-10-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9028


Data del document
:   07-10-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * ajuda a l'agricultura
    * muntanya
    * explotació agrària
    * suport econòmic

ORDRE de 7 d'octubre de 1999, de la Conselleria d'Agricultura, Pesca i Alimentació, per la qual se suspén la convocatòria de 1999 per a ajudes a la reforestació de terres agràries. [1999/M9028]
  
El Reglament (CE) núm. 1.257/1999, del Consell, de 17 de maig de 1999, d'Ajudes al Desenvolupament Rural a Càrrec del FEOGA-Garantia, ha establit un nou marc d'ajudes comunitàries en favor d'un desenvolupament rural sostenible. Entre les ajudes previstes està la corresponent a la reforestació de terres agràries, fins ara acollida al Reglament 2.080/1992. Per a la posada en marxa d'aquestes ajudes estan pendents d'aprovació els programes corresponents i les disposicions nacionals i autonòmiques que els despleguen. El Reglament 2.080/1992 es deroga a partir de l'1 de gener del 2000, raó per la qual ja no poden concedir-se ajudes noves a l'empara d'aquest.
  
D'altra banda, l'Ordre de 22 de novembre de 1996, de la Conselleria d'Agricultura i Medi Ambient, modificada per mitjà de l'Ordre de 25 de novembre de 1997, de la Conselleria d'Agricultura, Pesca i Alimentació, establia les bases per al règim de subvencions al foment d'inversions agràries en les explotacions agràries de la Comunitat Valenciana, d'acord amb el reglament 2.080/1992. En la base cinquena, apartat 4, s'especifica que el termini de sol·licitud serà des de l'1 fins al 30 de novembre de l'any anterior per al qual se sol·licita l'ajuda. La tramitació normal dels expedients d'ajuda impedeix que aquests puguen resoldre's abans de l'1 de gener, data límit per a l'aplicació del que es disposa en el Reglament 2.080/1992 i en les ordres de la conselleria.
  
Per això, en virtut de les atribucions conferides per la Llei de Govern Valencià,
  
ORDENE
  
Article únic
  
Queda suspesa la convocatòria d'ajudes a la reforestació de terres agràries per a l'any 2000, el termini de presentació de sol·licituds de la qual estava previst de l'1 al 30 de novembre de 1999, fins que s'aproven els programes de desenvolupament de reforestació de terres agràries i es publique una nova ordre de convocatòria a l'empara del Reglament (CE) 1.257/1999, d'Ajudes al Desenvolupament Rural.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 7 d'octubre de 1999
  
La consellera d'Agricultura, Pesca i Alimentació,